මධුෂ් මාතරින් නැවතුණේ නැත. සිය මංකොල්ල ඔහු මීගමුව දෙසටද ව්‍යාප්ත කළේය. ඒ සඳහා ඔහු මීගමුව ප‍්‍රදේශයෙන් නැගී එන තවත් චණ්ඩියෙක් තමන් වෙත නම්මවා ගත්තේය. මේ සහයෝගයත් ඇතිව මධුෂ් 2005 මැයි 11 වැනිදා මීගමුවේ ලීසිං සමාගමක් කොල්ල කෑවේය. එය සාර්ථක කරගත් ඔහු ඒ මාසයේම 30 වැනිදා මීගමුවේ තවත් පුද්ගලික ආයතනයක් කොල්ල කෑවේය. මේ කොල්ලකෑම් දෙකෙන් පසුව පොලිසිය කරන ලද විමර්ශනවලදී මධුෂ් සම්බන්ධ බවට ලැබුණ සාක්ෂි මත අත්අඩංගුවට ගනු ලැබිණ. ඩැනී හිත්තැටිය ඝාතනය සම්බන්ධයෙන් අත්අඩංගුවේ සිටියදී මධුෂ්ගෙන් උදව් ඉල්ලා සිටි අයෙකුගේ මාර්ගයෙන් ඔහුට එල්ටීටීඊ සබඳකම්ද ඇති විය. අපරාධකරුවෙක් බන්ධනාගාර ගත කිරීමෙන් අදහස් කරන්නේ දඬුවමක් ලබාදී නැවත එවැනි වැරදි කිරීමෙන් නිදහස් කරගැනීම වුවත් අපේ රටේ බන්ධනාගාර ගත වන පුද්ගලයින් නැවත එළියට එන්නේ තව තවත් වරදටම යොමු වූවන් ලෙසය. හිරගෙදර ඔවුන්ට වැරදි කිරීමට නිදහස් පරිසරයක් නිර්මාණය කරන තැනක් බවට පත්ව තිබේ. ඒ සඳහා ඔවුන්ට බන්ධනාගාර නිලධාරීන්ගේද සහය ලැබේ.
මදූෂ් මංකොල්ලය ව්‍යාප්ත කළේ කුමන ප්‍රදේශය දෙසටද?
මීගමුව